Sagen

BT afslørede 12. september, at Anna Mee Allerslev (R) uden beregning fik lov til at låne rådhushallen på Københavns Rådhus til sin egen private bryllupsreception i august 2017. Det ville ellers koste 65.000 kroner for en almindelig borger.

Ifølge Københavns Kommunes nedskrevne regler må medlemmer af borgerrepræsentationen ikke låne lokalerne til privat brug. Men på baggrund af en mundtlig aftale mellem gruppeformændene på rådhuset, har flere politikere i årenes løb alligevel gjort det.

I forbindelse med sit bryllup sendte Anna Mee Allerslev 84 spørgsmål til sine ansatte på rådhuset om alt fra kageknive til håndtering af cava. Her bad hun også om at få rådhuset lukket af hensyn til sit private arrangement.